Daniel Van Buyten

Kehidupan awal

Bapa beliau, Franz merupakan seorang ahli gusti Belgium yang terkenal di Eropah pada era 1960 sehingga 1980. Ibu beliau, Renate merupakan orang Jerman.

Kerjaya awal

Van Buyten menyertai kelab Perancis, Marseille pada musim panas 2001 meninggalkan kelab Belgium, Standard Liège apabila Van Butyen bersama dengan kelab tersebut sejak 1999. Pada 31 Januari 2004, Van Butyen bersetuju untuk dipinjam ke kelab Liga Perdana Inggeris, Manchester City sehingga akhir musim. Van Buyten merupakan pemain yang berbakat dalam setengah musim dan amat dipercayai oleh pengurus kelab tersebut terutama persembahan Van Buyten ketika menentang Chelsea. Bekas pengurus, Kevin Keegan berkata, "Saya tak rasa kita akan kekalkan dia (Van Buyten) sehingga akhir musim, saya rasa dia perlu ke kelab besar yang lain."
Van Buyten pulang ke Marseille setelah habis perjanjian pinjaman ke Manchester City. Beliau telah ditandatangani oleh kelan Bundesliga, Hamburg pada June 2004 untuk menggantikan kapten Nico-Jan Hoogma.

Bayern Munich

Pada Jun 2006, Bayern Munich bersetuju untuk menandatangani Van Buyten dari Hamburg dalam kontrak sehingga musim 2009-10. Van Buyten menjaringkan gol pertamanya untuk Bayern Munich ketika menentang Energie Cottbus pada 9 Disember 2006. Van Buyten kemudian menjaringkan gol keduanya untuk kelab Bundesliga itu pada 26 Januari 2007 ketika menentang Borussia Dortmund tetapi Bayern tewas 2-3.
Van Buyten memasuki perlawanan suku akhir Liga Juara-Juara menentang AC Milan. Van Buyten menjaringkan dua gol pihak lawan dalam kedudukan 2-2 untuk dibawa ke Munich dalam perlawanan penentuan. Namun, Bayern kalah sebagai tuan rumah 0-2.
Pada 4 Februari 2010, Bayern Munich telah mengumumkan Van Buyten telah menandatangani kontrak baru bersama kelab tersebut sehingga 2012. Pada 17 Disember 2011, Van Buyten mengambil sepakan percuma di mana beliau pertama kali mengambil sepakan itu pada perlawanan Bayern Munich dan 1. FC Köln. Pada 30 April 2012, Van Buyten menandatangani kontrak selama setahun bersama Bayern Munich.
Kedatangan Dante dari Borussia Mönchengladbach pada musim panas 2012, Van Buyten menjadi pemain bek pertahanan utama bersama Dante Jérôme Boateng untuk musim 2012-13. Van Buyten bermain dalam sepenuhnya perlawanan sehingga minit ke-90 ketika menentang kelab Catalan, FC Barcelona dalam perlawanan separuh akhir Liga Juara-Juara 3-0 dengan agregat 7-0 dan bertemu dengan Borussia Dortmund dalam perlawanan akhir Liga Juara-Juara.

Van Buyten merasakan beliau akan menyertai kelab FC Köln dalam kontraknya yang berbaki setengah musim. Selepas akhir musim, Van Buyten terpaksa meninggalkan kelab Bayern Munich apabila kelab itu tidak memperbaharui kontraknya. Kelab Liga Profesional Belgium, Anderlecht ingin mengajak Van Buyten ke kelab tersebut dengan kontrak bersama dua tahun pada Ogos 2014, namun beliau menolak apabila beliau mengumumkan persaraan dari bola sepak.

Kerjaya antarabangsa

Van Buyten telah dipanggil untuk memasuki skuad kebangsaan pada 2001 dan kap pertama Van Buyten untuk Belgium pada 28 Februari ketika perlawanan menentang San Marino dalam kelayakan Piala Dunia 2002, keputusan perlawanan tersebut ialah Belgium menang besar 10-1starting in a 10–1. Gol pertama Van Buyten ialah dalam kap kedua beliau, ketika perlawanan kelayakan Piala Dunia menentang Scotland, seri 2-2 pada 24 Mac 2001.
Selepas aksi terbaik Van Buyten bersama Marseille di Perancis, pemain pertahanan muda itu memasuki skuad untuk Piala Dunia FIFA 2002 di Korea Selatan dan Jepun. Van Buyten bermain sehingga minit ke-90 dalam perlawanan pembukaan kejohanan itu apabila seri 2-2 menentang tuan rumah, Jepun pada 4 Jun. Dalam perlawanan kedua, Belgium seri sekali lagi bertemu Tunisia 1-1 apabila Van Buyten menerima kad kuning untuk Belgium. Van Buyten membantu Belgium untuk ke peringkat kalah mati apabila menang 3-2 ke atas Rusia.. Dalam peringkat kalah mati, Belgium bertemu dengan juara empat kali kejohanan, Brazil. Brazil mengalahkan Belgium 2-0 dengan jaringan Rivaldo dan Ronaldo. Belgium tersingkir daripada kejohananan itu
Van Buyten bermain dalam semua perlawanan kelayakan UEFA Euro 2004 tetapi Belgium gagal ke kejohanan tersebut apabila tewas kepada Croatia.
Pada 11 Februari 2009, Van Buyten menjaringkan dua gol untuk Belgium dalam perlawanan persahabatan menentang Slovenia, 2-0. Pada 9 September, Van Buyten menjaringkan satu gol untuk Belgium dalam kelayakan Piala Dunia 2010 apabila tewas kepada Armenia 1-2, satu gol tidak cukup untuk Belgium menang. Kekalahan itu bermakna Belgium tiada harapan untuk layak ke Piala Dunia FIFA 2010 di Afrika Selatan.
Dalam kelayakan UEFA Euro 2012, Belgium ditempatkan dalam Kumpulan A di mana terdapat pasukan Jerman, Turki dan Austria. Van Buyten menjaringkan dua gol menentang Turki namun dua gol tidak cukup untuk menewaskan Turki apabila Turki menang 2-3, Belgium bermain dengan 10 orang pemain apabila kapten Vincent Kompany dibuang padang akibat menerima dua kad kuning.
Belgium sekali lagi gagal untuk ke perlawanan play-off dengan perbezaan dua mata di belakang Turki apabila tewas 1-3 kepada Jerman dalam perlawanan akhir kelayakan pada 11 Oktober 2011..
Dalam kelayakan Piala Dunia 2014, pemain veteran itu membuat lima pemunculan bersama Belgium untuk memasuki kejohanan itu dalam masa 12 tahun.
Pada 13 Mei 2014, Van Buyten telah disenaraikan dalam skuad Belgium untuk Piala Dunia FIFA 2014 di Brazil. Pada berumur 36 tahun, beliau memulakan aksi Piala Dunia dalam perlawanan menentang Algeria, Belgium menang 2-1 di Belo Horizonte.